कोतवाली के एसएसआई जगदीश तिवारी ने फोर्स के साथ गांव ममापुर में छापा मारा। यहां शराब की भट्टी चला रहे छैलू, बीरा, शेखर, ओमकार पुत्र पाल सिंह को गिरफ्तार किया। इनके पास से पुलिस ने पांच-पांच लीटर कच्ची शराब बरामद की। पुलिस ने मुकदमा दर्ज कर सभी को जेल भेज दिया। नरसिंहपुर में चौकी प्रभारी रामजीवन, दारोगा सुरेश यादव ने फोर्स के साथ गांव के नहर के किनारे धधक रही शराब भट्टी पर छापा मारकर अर्जुन पुत्र नब्बी निवासी नरसिंहपुर को हिरासत में लिया। पुलिस ने बताया कि यहां करीब 90 लीटर लहन नष्ट की गई। पुलिस शराब बनाने के उपकरण कब्जे में लेकर कोतवाली ले आई।